Kåre Bluitgen

Kåre Bluitgen (født 10. maj 1959 i Bistrup) er en dansk forfatter, folkeskolelærer og journalist. Han var medlem af VS i 1970'erne og har været medlem af Internationalt Forum siden 1974. Han har skrevet romaner, fagbøger, skuespil, filmmanuskripter, noveller, essays, debatbøger, biografier, gendigtninger, billedbøger og letlæsningsbøger. Bluitgens bøger foregår ofte i Latinamerika som Gabriel García Márquez'. Bluitgen har skrevet i mange genrer - blandt andet fantasy, magisk realisme og historiske romaner.

Bluitgen stod på domkirkepladsen i San Salvador i 1980, da en dødspatrulje skød ærkebiskoppen. Siden har han oplevet militærkuppet i Polen, skyttegravskrigen mellem Eritrea og Etiopien samt borgerkrigen i Liberia.

Karriere 
Bluitgen er socialist, hvilket kan aflæses i hans bøger og har bragt ham ud i mange samfundsdebatter. Hans engagement og rejser i []Den Tredje Verden]] afspejles i en række romaner omhandlende diktaturer, racisme og menneskerettigheder. Her kan nævnes værker som: Bomuldens Dronning (Sydafrika, 1988), Vi har iført os ligklæder (Palæstina, 1989), Erobrerne (Mexico, 1995), Drømmen om Burma (Burma, 2005) og Latteren i hjertet (Afghanistan, 2009).

Mest omfattende er den skønlitterære danmarkshistorie "Odins hvisken" i fire bind, som han modtog Statens Kunstfonds præmiering for.

Religiøse temaer var baggrund for værker som Kvinderne ved Den Gale Flod (hinduisme, 2007) og Koranen og profeten Muhammeds liv (islam, 2006). Den var indirekte grund til Muhammedsagen, som blev den største udenrigspolitiske krise, der ramte Danmark i 2005 og 2006.

Undervisningsbogen Nye danskere fra 1998 og debatbogen Til gavn for de sorte fra 2002 medførte intense politiske diskussioner.

Bluitgen gjorde sig bemærket i 2002 med sin holdning om, at ingen religion kan undsige sig kritik og sin stærkt ironiske opfordring til venstrefløjen om i sin kunst og politiske praksis at kritisere alle religioner lige så provokerende som kristendommen:
Alvoren kommer dog frem i bogens konklusion:

Det var Bluitgens vanskeligheder med at finde en illustrator til bogen Koranen og profeten Muhammeds liv, der førte til avisen Jyllands-Postens publicering af de 12 Muhammed-tegninger. Bluitgen fandt til sidst en illustrator, som dog ville være anonym. Bogen, hvis omslag prydes af et respektfuldt billede af Muhammed, blev udgivet den 26. januar 2006 og er siden delvist gengivet i adskillige undervisningsbøger, der vil lære både muslimske og ikke-muslimske skolebørn om islam.

Bluitgen har i 2009 udgivet Koranen kommenteret (), der er den første danske oversættelse af Koranen, hvor bidrag fra islams mest berømte korankommentatorer er knyttet til de enkelte vers (), hvor de mest berømte muslimske lærdes fortolkninger af Koranen er indskrevet, så Koranen fremstår som en fortløbende prosafortælling. Den er verdenshistoriens første gendigtning af Koranen.

Bluitgens værker er oversat til engelsk, tysk, svensk, hollandsk, koreansk, farsi, tyrkisk, urdu og arabisk.

Priser 
Bluitgen har modtaget en række priser, herunder Kulturministeriets Børnebogspris i 2000, Statens Kunstfonds og Statens Kunstråds legater og Dansk PEN's P.A. Heiberg Pris. De er tildelt for "konsekvent forsvar for samfundets svage" og "for modet til at behandle kontroversielle emner nuanceret." Derudover har han modtaget Gyldendals boglegat for børnebogsforfattere (1991), Danmarks Skolebiblioteksforenings Forfatterpris (1991), Dansk Forfatterforenings 100-års jubilæumslegat (1994), Romankonkurrence, 1. pris, Niels Ebbesen Fonden (2009) og Blixenprisen (2016) for Den Bedste Bog.

Bibliografi 
Bluitgen har siden 1987 udgivet:

 Ernesto (1987)
 Bomuldens dronning (1988)
 Jaguaren ved verdens ende (1989)
 Vi har iført os ligklæder (1989)
 Sabers udsendinge (1991)
 Bødlens bud (1992)
 Konflikten i dig selv (1993)
 De gode banditter (1993)
 Lossen med guldører (1994)
 Erobrerne (1995)
 Evighedens frist (1995)
 Slavernes oprør (1995)
 Livets herrer 1995)
 Krigen om Landet af Guld (1996)
 Mediernes magt (1996)
 Og stjernerne er af guld (1997)
 Himmelbrønden (1997)
 Vikinger mod vest (1997)
 Børn – billigt til salg (1998)
 Nye danskere (1998)
 Sig hvad du vil? (1999)
 En kuffert i Marokko (1999)
 Løbende Bjørn (1999)
 Niels Klims underjordiske rejse. Genfortalt. (1999-2000)
 En støvle faldt fra himlen (2000)
 Peder Paars. Genfortalt (2001)
 Døgnfluen Viva (2002)
 Til gavn for de sorte (2002)
 Odins Hvisken i fire bind:
 Heimdals børn : 980-1375 (2003)
 Dødedans og blodunder : 1376-1668 (2003)
 Mysteriernes tilbagetog : 1669-1861 (2003)
 Bro fra kyst til kyst : 1862-2003 (2003)
 Perlefiskeren (2003)
 Erasmus Montanus (2004)
 Don Quixote. Genfortalt. (2004)
 Drømmen om Burma (2005)
 Jeppe på bjerget omskrevet fra et af Holbergs teaterstykker. (2002)
 Erotiske fortællinger fra Dekameron (2005)
 Aladdin eller Den forunderlige Lampe. Gendigtet(2006)
 Koranen og profeten Muhammeds liv (2006)
 Kvinderne ved Den Gale Flod (2007)
 Tre ræve og en fjerde (2007)
 Pibetrolden (2007)
 Muhammed. Profeten fra ørkenen (2008)
 Jesus. Frelseren fra Nazaret (2008)
 Pilskalde Skildpadde (2008)
 Løgsuppe til Tiden (2008)
 Striber, striber, striber (2009)
 Latteren i hjertet (2009)
 Koranen kommenteret (2009)
 Koranen gendigtet (2009)
 Lykkelandet (2010)
 Krigeren (2011)
 Hans Falk: I menneskeædernes land (2010)
 Krigeren (2011)
 Hvilken verden lever du i? (2011)
 Carsten den lykkelige. Fortælling om Carsten Niebuhr (2011)
 Tørklædet (2011)
 Nisse og Dompap (2010-12) Fire bind: Forår/Sommer/Efterår/Vinter
 Tyran er væk! (2012)
 Verdens største opdagelsesrejse. En fortælling om Vitus Bering (2012)
 Jens Munk. Med isen som fjende. (2013)
 Hark Oluf. Den danske slave (2014)
 Jørgen Jørgensen. Konge, straffefange og menneskejæger (2014)
 The Koran and the life of the Prophet Muhammad. (E-book 2013. )
 Den Bedste Bog (2015)
 Nok er nok! (2015)
 Hr. Tryk på (2015)
 Prinsessehjerte (2015)
 I kamp for Kalifatet (2015)
 Nina Bang. Som mælkebøtter gennem asfalt - kvindernes kamp (2016)
 Jeg vil gerne klippes ligesom Kim Jong Un (2016)

Referencer

Eksterne links 
 
 www.bluitgen.dk Hjemmeside
 Foredrag (Medie1) Kåre Bluitgen fortæller om Koranen og Muhammed (48 min.) og besvarer derefter spørgsmål (53 min.)

Romanforfattere fra Danmark
Faglitterære forfattere fra Danmark
Muhammed-tegningerne
Politikere fra VS
Dansksprogede forfattere fra Danmark
Personer i Kraks Blå Bog
Modtagere af Kulturministeriets Børnebogspris